S-358/2017

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 30. maí 2017, á hendur F-kk-þgf E-kk-þgf H-kk-þgf, kt. 000000-0000, Jöfragrund 26, Reykjavík, fyrir eftirtalin umferðar-lagabrot, með því að hafa:

1. Mánudaginn 16. janúar 2017 ekið bifreiðinni JG-142 sviptur ökurétti, með 84 km hraða á klukkustund, um Hvalfjarðargögnin, þar sem leyfður hámarkshraði er 70 km á klukkustund.

Telst brot þetta varða við 2., sbr. 4. mgr. 37. gr. og 1. mgr. 48. gr., allt sbr. 1. mgr. 100. gr. umferðarlaga nr. 50/1987 með áorðnum breytingum.

2. Sunnudaginn 5. febrúar 2017 ekið bifreiðinni JG-142 sviptur ökurétti og óhæfur til að stjórna henni örugglega vegna áhrifa ávana- og fíkniefna (í blóði mældist amfetamín 235 ng/ml) norður Grensásveg í Reykjavík, við Suðurlandsbraut, þar sem lögregla stöðvaði aksturinn.

Telst brot þetta varða við 1., sbr. 2. mgr. 45. gr. a. og 1. mgr. 48. gr., allt sbr. 1. mgr. 100. gr. umferðarlaga nr. 50/1987 með áorðnum breytingum.

3. Miðvikudaginn 29. mars 2017 ekið bifreiðinni JG-142 sviptur ökurétti um Vesturlandsveg í Reykjavík, að Suðurlandsvegi.

Telst brot þetta varða við 1. mgr. 48. gr., sbr. 1. mgr. 100. gr. umferðarlaga nr. 50/1987 með áorðnum breytingum.

4. Föstudaginn 7. apríl 2017 ekið bifreiðinni JG-142 sviptur ökurétti og án þess að nota öryggisbelti um Sæbraut í Reykjavík, að Skúlagötu.

Telst brot þetta varða við 1. mgr. 48. gr. og 1. mgr. 71. gr., allt sbr. 1. mgr. 100. gr. umferðarlaga nr. 50/1987 með áorðnum breytingum.

5. Mánudaginn 24. apríl 2017 ekið bifreiðinni JG-142 sviptur ökurétti norður Kalmannsvelli á Akranesi, við Olís, þar sem lögregla stöðvaði aksturinn.

Telst brot þetta varða við 1. mgr. 48. gr., sbr. 1. mgr. 100. gr. umferðarlaga nr. 50/1987 með áorðnum breytingum.

6. Fimmtudaginn 27. apríl 2017 ekið bifreiðinni JG-142 sviptur ökurétti um Viðjuskóga á Akranesi, til móts við Beykiskóga.

Telst brot þetta varða við 1. mgr. 48. gr., sbr. 1. mgr. 100. gr. umferðarlaga nr. 50/1987 með áorðnum breytingum.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 101. og 102. gr. laga nr. 50/1987, sbr. 25. og 26. gr. laga nr. 44/1993, sbr. 18. gr. laga nr. 66/2006.

Verjandi ákærða krefst vægustu refsingar sem lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í desember 1994. Í samræmi við framlagt sakavottorð, dagsettu 23. maí 2017, er við ákvörðun refsingar miðað við að ákærði sé nú í þriðja sinn fundinn sekur um að aka óhæfur til að stjórna bifreið örugglega vegna áhrifa ávana- og fíkniefna og í annað sinn sviptur ökurétti

Með hliðsjón af framangreindu, sakarefni málsins og 77. gr. almennra hegningarlaga nr. 19/1940 þykir refsing ákærða hæfilega ákveðin fangelsi í 60 daga

Með vísan til lagaákvæða í ákæru, einkum 3. mgr. 101. gr. umferðarlaga, er ákærði sviptur ökurétti ævilangt frá birtingu dóms þessa að telja.

Ákærði greiði málsvarnarþóknun skipaðs verjanda síns, Ó-kk-ef R. V-kk-ef hdl., 126.480 krónur, að meðtöldum virðisaukaskatti, og 134.355 krónur í annan sakarkostnað.

Af hálfu ákæruvaldsins flutti málið E-kvk-nf H-kvk-nf aðstoðarsaksóknari.

L-kvk-nf R-kvk-nf S-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, F-kk-nf Ö-kk-nf H-kk-nf, sæti fangelsi í 60 daga

Ákærði er sviptur ökurétti ævilangt frá birtingu dómsins að telja.

Ákærði greiði málsvarnarþóknun skipaðs verjanda síns, Ó-kk-ef R. V-kk-ef hdl., 126.480 krónur og 134.355 krónur í annan sakarkostnað.

L-kvk-nf R-kvk-nf S-kvk-nf